cy es es en es cy cy ca en cy nl en cy su cy en cy es eo de cy fr cy jbo cy cy cy fr it cy cy jbo cy cy en en cy cy cy fr it cy cy cy cy cy en fr cy cy cy fr nl cy cy cy cy cy en fr cy cy cy fr nl cy cy jbo cy cy en fr jbo cy cy cy cy cy cy cy cy cy cy cy cy cy cy cy fr cy nl cy la es cy nb cy en cy cy cy cy cy su cy ceb cy cy ca en cy nl en cy su cy su cy es es en es
RSPB ‘Gwylio Adar yr Ardd’ 2014: Cyfrif yr adar sy’n cyfrif i chi | POBL CAERDYDD | #PoblCaerdydd
6 Gwlad actio Adar Gleision Addysg am dram amgen Amgeuddfa Werin Cymru Aneirin Karadog anufudd-dod dinesig Archif Aros mewn Arswyd Arthur Machen Bardd Plant Cymru BBC Cymru BBC Radio Cymru Bluebirds Busnes Cadeirlan LLandaf Caerdydd Calan Gaeaf Canolfan mileniwm Cymru Capel y Crwys Cariad Carwyn Jones chwedl cig clybio Cwis Cwpan y Byd 2013 rygbi'r gynghrair cyfaddawd cyfrwng argraffu Cymraeg Cynghanedd Cŵn Dafydd Huws Datgyfodiad dathlu penblwydd De-Ddwyrain Asia dicter Disgo diwedd y byd Dyddiadur y Dyn Dwad Elyrch ffansin galar Gareth Blayney Gareth Thomas Gary Slaymaker gemwaith Geraint Lewis Gigs good cop bad cop Gulp Guto Pryce Gwesty Nos Da Gwyl 100 Dylan Thomas hanes Cymru Hywel Emrys Iaith John Rea Leighton Andrews Llwyau caru Mabinogi Made in Roath Merêd Evans Mewn Cymeriad Motorpoint Arena New Theatre Nosweithiau mas perfformio perthynas Pobl y Cwm Prifddinas pync RLWC2013 RSPB Ruth Mclees Ryan Davies Rygbi Rygbi'r Cynghrair Santes Dwynwen Sant Ffolant Sant Teilo sector preifat sioeau ysgol siopa Sombis Splott Stadiwm y Mileniwm sylwebu talent teyrngarwch Time Flies traddodiad Y Dinesydd ymchwil Y Meirw Byw ymlacio Ysgolion cynradd
Cyfle i chi a’r plant greu cyswllt â byd natur y mis Ionawr yma
Bydd pawb yn codi eu golygon tua’r nen ar ddydd Sadwrn 25 a dydd Sul 26 Ionawr 2014, wrth i’r genedl gymryd rhan yn arolwg Gwylio Adar yr Ardd blynyddol yr RSPB.
Y gweithgaredd hwn yw arolwg bywyd gwyllt yr ardd mwyaf y byd ac yng Nghymru’r llynedd bu bron i 30,000 yn cymryd rhan, yn cynnwys dros 4,500 o ddisgyblion ac athrawon mewn ysgolion, gan gofnodi cyfanswm o bron i 500,000 o adar i gyd.
Mae arolwg Gwylio Adar yr Ardd, sydd wedi ei gynnal ers 35 mlynedd, yn weithgaredd syml a llawn hwyl i’r teulu cyfan. Mae gwarchodfeydd yr RSPB yng Nghymru yn cynnal digwyddiadau am ddim ar gyfer plant a theuluoedd, o wneud cacennau adar i gelf a chrefft.  I ddod o hyd i ddigwyddiad yn eich ardal chi, ewch i www.rspb.org.uk/birdwatch
Meddai Katie-Jo Luxton: “Mae Gwylio Adar yr Ardd yn darparu’r RSPB gyda llawer o wybodaeth werthfawr am newidiadau yn niferoedd adar yr ardd yn y gaeaf, sy’n helpu i dynnu sylw cadwraethwyr at brinhad sylweddol mewn rhywogaethau gardd y DU megis adar y to neu ddrudwennod.”
Gostyngodd y nifer o ddrudwennod i’r isaf erioed yn arolwg Gwylio Adar 2012 ond yna cafwyd prinhad pellach o 15% y llynedd.  Gostyngodd y nifer o adar y to, sydd o bryder cadwraeth uchel, o 18% yn ein gerddi o’i gymharu â 2012, y llinos werdd o 23% a’r llwyd y gwrych o 5%.
Mae rhai adar wedi ffynnu, eraill wedi prinhau.  Mae nifer rhywogaethau poblogaidd fel y titw tomos las, y titw mawr a’r titw penddu wedi cynyddu ers rhoi’r arolwg ar waith ym 1979.  Yn y blynyddoedd cynnar nid oedd y nico’n ymddangos ymysg y 15 rhywogaeth ar y brig yn ein gerddi, ond mae wedi ei chyfrif yn rheolaidd fel rhywogaeth ymysg y 15 uchaf ers 2004.
Cred yr RSPB fod yr arolwg yn amhrisiadwy mewn ffordd arall, fel yr amlygir gan Katie-jo:  “Rydym yn pryderu na fydd gan genedlaethau o blant gyswllt â byd natur a bywyd gwyllt, neu ychydig iawn o gyswllt.  Dengys canlyniadau astudiaeth newydd y llynedd mai plant Cymru sydd â’r sgôr genedlaethol isaf ar gyfartaledd.  Dim ond 13% o blant (1 ym mhob 8 o blant) yng Nghymru sydd â lefel ‘realistig a chyraeddadwy’ o gysylltiad â byd natur, o’i gymharu â 21% ledled gweddill y DU. [nodyn 1].
“Cred yr RSPB mai dyma un o’r bygythiadau mwyaf i fyd natur Cymru.  Wrth sicrhau cysylltiad pobl ifanc â byd natur fe fyddan nhw’n datblygu teimladau cryf ac agweddau tuag at fywyd gwyllt a’r byd yr ydym i gyd yn byw ynddo ac, o ganlyniad, yn eu hystyried yn ddigon pwysig i’w gwarchod yn y dyfodol.  Mae gwylio adar a bywyd gwyllt ein gerddi yn hwyl ac fe all cymryd rhan yn arolwg Gwylio Adar yr Ardd efo’ch teulu fod yn gam cyntaf i chi sicrhau lle i fyd natur yn ystod plentyndod.”
I gymryd rhan, gofynnir i bobl dreulio awr yn unig unrhyw bryd yn ystod penwythnos Gwylio Adar yr Ardd a nodi’r nifer uchaf o bob rhywogaeth o adar a welir ar yr un pryd yn eu gerddi neu safle awyr agored lleol.  Yna mae ganddyn nhw dair wythnos i anfon eu canlyniadau i’r RSPB, un ai ar-lein ar www.rspb.org.uk/birdwatch neu yn y post.
Natur  ·  RSPB  ·  ymchwil
sylw ar yr adroddiad yma
Darllen pellach a awgrymir
Pwy fydd yn yr ardd y penwythnos hwn?
© Hawlfraint 2019 POBL CAERDYDD. Cedwir Bob Hawl.